b'\n_START_ARTICLE_\nSvitavy\n_START_SECTION_\nHistorie\n_START_PARAGRAPH_\nByen ble opprettet av tyske nybyggere i l\xc3\xb8pet av midten av 1200-tallet etter oppmuntring fra Biskopen av Olomouc Bruno von Schauenburg og er nevnt f\xc3\xb8rste gang skriftlig i 1256 og i 1330 fikk den bystatus._NEWLINE_Byen ble, i likhet med store deler av Tsjekkia, rammet hardt under tredve\xc3\xa5rskrigen. Senere ble byen et viktig sentrum for tekstilindustri og kjent som \xc2\xabVest-M\xc3\xa4hrens Manchester\xc2\xbb. Tekstilindustri er fremdeles en viktig n\xc3\xa6ringsvei i Svitavy._NEWLINE_P\xc3\xa5 1800-tallet og frem til slutten av andre verdenskrig var det et flertall av tyskspr\xc3\xa5klige i byen. Etter f\xc3\xb8rste verdenskrig ble byen, etter en kort periode som del av Tysk-\xc3\x98sterrike, motvillig del av Tsjekkoslovakia. Etter Sudetenkrisen i 1938 ble byen, i likhet med resten av Sudetenland innlemmet i det tredje riket. Etter krigen ble den tyske befolkningen fordrevet og byen ble befolket av tsjekkiske innflyttere.'